སྤྱི་ལོ་༡༨༢༢ལོར་པཎ་ཆེན་རིན་པོ་ཆེ་བསྟན་པའི་ཉི་མས་དབུ་སྐྲ་གཙུག་ཕུད་བཞེས།ཟླ་བ་གཅིག་གི་རྗེས་རབ་བྱུང་གི་སྡོམ་པ་བཞེས་ཏེ་མཚན་ལ་ངག་དབང་བློ་བཟང་འཇམ་དཔལ་ཚུལ་ཁྲིམས་རྒྱ་མཚོ་ཞེས་གསོལ།ལོ་དེའི་ནང་ཕོ་བྲང་པོ་ཏཱ་ལར་གསེར་ཁྲིར་མངའ་གསོལ།ཡོངས་འཛིན་རྣམ་པའི་མདུན་ནས་གསན་སྦྱངས་མཛད་པ་མ་ཟད།ས་གླང་ལོ་སྟེ་སྤྱི་ལོ་༡༨༢༩ལོར་དགུང་ལོ་བཅུ་པ་ལ་ཕེབས་སྐབས་དཔལ་ལྡན་འབྲས་སྤུངས་ཆོས་གྲྭར་ཕེབས་ནས་གཞུང་ལུགས་རབ་འབྱམས་སྨྲ་བའི་ཡོངས་འཛིན་དག་ལ་བསྟེན་ནས་མདོ་སྔགས་རིག་གནས་དང་བཅས་ལ་སྦྱོང་པར་མཛད་པ་སོགས་སེ་འབྲས་གཉིས་སུའང་ཐོས་བསམ་ཆེད་ཕེབས་བསྐྱོད་མཛད།ཕྱི་ལོ་༡༨༣༠ལོར་སྤྱི་སྒེར་ཡོངས་ཀྱི་ཁྲལ་རིགས་མོས་སྙོམ་ཞིབ་གཅོད་ཀྱིས་ལྕགས་སྟག་ཞིབ་གཞུང་ཞེས་པའི་རྩ་འཛིན་དེབ་གཞི་གསར་སྒྲིག་གཏན་འབེབས་མཛད།